Lav et referat af nedenstående tekst:

Tekst:
Tre indbrudstyve smadrede facaden på OK-benzintanken i Sdr. Onsild. De fik et aflåst skab med spiritus og tobak ud gennem butikkens facade med en bil. Men uden at få noget med sig. - De fik intet udbytte overhovedet. Det blev udelukkende til en omgang voldsomt hærværk, siger Pia Andersen, ejer af OK-tanken i Sdr. Onsild. Tyvene gik målrettet efter tobak og spiritus. De brugte tre minutter på indbruddet, inden de forsvandt i en stjålen bil. - Ifølge videoovervågningen smadrede de tre gerningsmænd døren og gik direkte om bag ved disken. Derefter smadrede de ruden ud til forpladsen, hvor de havde en bil klar med en krog og en kæde. De trak tobaksskabet direkte igennem facaden. Det landede på hovedet og så kunne de ikke få den åbnet, selvom videoen viser, at de forsøgte med et koben, siger Pia Andersen. Benzintanken vil fremover lægge endnu mere vægt på sikkerheden. - Vi står foran en udvidelse, og her skal sikkerheden da skærpes en ekstra tand, siger Pia Andersen. Det er første gang, siden hun overtog benzintanken for 5 år siden, at hun har været udsat for indbrud.

Referat:
Tyve måtte give fortabt, da de gik voldsomt til den i et forsøg på at stjæle tobak og spiritus ved OK-tanken i Sdr. Onsild. De fik intet med sig.